హైబీ ఈడెన్

హైబీ ఈడెన్ (జననం జననం 19 ఏప్రిల్ 1983)  భారతదేశానికి చెందిన రాజకీయ నాయకుడు. ఆయన రెండుసార్లు ఎమ్మెల్యేగా గెలిచి, ఆ తరువాత ఎర్నాకులం లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
రాజకీయ జీవితం
హైబీ ఈడెన్ తన తండ్రి జార్జ్ ఈడెన్ అడుగుజాడల్లో భారత జాతీయ కాంగ్రెస్ పార్టీ ద్వారా రాజకీయాలలోకి వచ్చి తేవరలోని సేక్రేడ్ హార్ట్ కళాశాలలో కేఎస్‌యూ ప్రధాన కార్యదర్శిగా ఆ తర్వాత కేరళ స్టూడెంట్స్ యూనియన్ రాష్ట్ర కమిటీ , ఆ తరువాత నేషనల్ స్టూడెంట్స్ యూనియన్ ఆఫ్ ఇండియా అధ్యక్షుడిగా పని చేశాడు. ఆయన 2011 కేరళ శాసనసభ ఎన్నికలలో ఎర్నాకులం నియోజకవర్గం నుండి పోటీ చేసి 32,437 ఓట్ల మెజారిటీతో ఎమ్మెల్యేగా గెలిచి శాసనసభలో అతి పిన్న వయస్కుడైన సభ్యునిగా నిలిచి 2016 శాసనసభ ఎన్నికలలో 21949 ఓట్ల మెజారిటీతో రెండవసారి గెలిచి ఎమ్మెల్యేగా ఎన్నికయ్యాడు. 

హైబీ ఈడెన్  2019లో జరిగిన లోక్‌సభ ఎన్నికలలో ఎర్నాకులం లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి  సీపీఎం అభ్యర్థి పి రాజీవ్ పై 1,69,053 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 2024లో  కాంగ్రెస్ అభ్యర్థిగా పోటీ చేసి తన సమీప ప్రత్యర్థి సీపీఎం అభ్యర్థి కె.జె. షైన్ పై 2,50,385 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు.  

మూలాలు

వర్గం:1983 జననాలు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు
వర్గం:కేరళ నుండి ఎన్నికైన లోక్‌సభ సభ్యులు
వర్గం:కేరళ రాజకీయ నాయకులు
వర్గం:కేరళ వ్యక్తులు
వర్గం:భారత జాతీయ కాంగ్రెస్ నాయకులు